फौजियों को भी भेजी थी फ्रेंड रिक्वेस्ट, पूछताछ के दौरान रोती रही; IB काठमांडू जाएगी
Pakistani Seema Ghulam Haider And Sachin Meena Love Story Case. Follow Seema Haider News, UP ATS Interrogation Reports On Dainik Bhaskar  पाकिस्तान की सीमा हैदर जासूस है या प्रेमिका? 15 दिन बाद भी इस सवाल का जवाब नहीं मिल पा रहा है। सोमवार को यूपी एटीएस ने उससे 8 घंटे तक पूछताछ की।
पाकिस्तानी नागरिक सीमा हैदर को ATS ने नोएडा में सेफ हाउस में शिफ्ट कर दिया है। सीमा के साथ उसका एक बेटा और प्रेमी सचिन भी है। सीमा जासूस है या प्रेमिका? 15 दिन बाद भी इस सवाल का जवाब नहीं मिल पा रहा है। सोमवार को यूपी एटीएस ने सीमा से 8 घंटे तक पूछताछ की। उसके चाचा और भाई के पाकिस्तानी आर्मी में होने पर सवाल किए। इसके बाद देर रात सीमा को वापस घर छोड़ दिया गया।
सीमा, सचिन और उसके पिता को मंगलवार सुबह फिर ATS पूछताछ के लिए ले गई थी। फिर सेफ हाउस में भेज दिया गया। मुंबई पुलिस को सीमा को पाकिस्तान भेजने और 26/11 जैसे हमले की धमकी मिलने के बाद उनके घर की सुरक्षा बढ़ा दी गई है। मंगलवार को दोनों से 11 घंटे से ज्यादा की पूछताछ की गई है। इसके बाद सभी को वापस घर भेज दिया गया। ATS के अफसर सीमा का पॉलिग्राफी टेस्ट कराने पर भी विचार कर रहे हैं।
पूछताछ के दौरान लगातार रोती रही सीमा
UP ATS ने सीमा हैदर के सभी सोशल मीडिया अकाउंट को खंगाला है। जिसमें अधिकतर दिल्ली एनसीआर के लोग जुड़े मिले हैं। सीमा के सोशल मीडिया अकाउंट से भारतीय सेना के कुछ जवानों को भी फ्रेंड रिकवेस्ट भेजी गई थी। ATS सूत्रों ने बताया कि सीमा अपने कई बयानों से पलटी है। पूछताछ के दौरान वह लगातार रोती रही।
सीमा और सचिन ने ATS को पूछताछ में बताया कि उनके नाम से किसी ने सोशल मीडिया पर फर्जी अकाउंट बनाया है। पाकिस्तान आर्मी में भाई के होने पर किए गए सवाल पर सीमा चुप्पी साधे रही। सीमा ATS को कई सवालों पर गुमराह भी करती रही।
सीमा की एंट्री पर SSB से IB ने मांगी रिपोर्ट
सूत्रों के मुताबिक, सीमा ने अपने 4 बच्चों के साथ भारत में एंट्री कैसे की? इसे लेकर इंटेलिजेंस ब्यूरो (IB) ने सशस्त्र सीमा बल (SSB) से रिपोर्ट मांग ली है। सीमा बिहार के सीतामढ़ी बॉर्डर को क्रॉस करके नेपाल से भारत आई थी। इस बॉर्डर की सुरक्षा में SSB तैनात है। IB ने पूछा है कि जब सीमा और उसके 4 बच्चों के पास टूरिस्ट वीजा नेपाल का था तो वो बॉर्डर क्रॉस करके भारत में कैसे घुस गई? कहां गड़बड़ी हुई है? यह चूक है या कोई साजिश?
IB की एक टीम इस पूरे केस की छानबीन करने के लिए नेपाल भी जा रही है। यह टीम सीमा और सचिन के अब तक के दिए गए बयानों को एक-एक करके वेरिफाई करेगी। IB को शक है कि सीमा को 4 बच्चों सहित नेपाल बॉर्डर पार कराने वाली कहानी में पर्दे के पीछे कोई और भी व्यक्ति है। जिसने सीमा की भारत में एंट्री करवाई।
जेल या डिपोर्टेशन? जांच के बाद होगा तय
नोएडा पुलिस के एक अधिकारी ने नाम न छापने की शर्त पर बताया कि एक से दो दिन में ही मिनिस्ट्री ऑफ एक्सटर्नल अफेयर्स नोएडा पुलिस के लेटर के बाद पाकिस्तानी दूतावास से संपर्क कर सकती है। इसके बाद सीमा हैदर को पाकिस्तान भेजा जा सकता है। अगर वह जासूस निकलती है तो सिर्फ उसके चार बच्चों को पाकिस्तान भेजा जाएगा। जबकि सीमा और सचिन दोनों को जेल भेजा जाएगा।
वो 3 वजह, जिसके चलते जांच एजेंसियां अचानक एक्टिव हो गईं...
ऐसे में ये सारे बयान और हालात सुरक्षा एजेंसियों को खटक रहे हैं। बता दें कि 3 जुलाई की रात को सीमा हैदर और सचिन को हरियाणा के बल्लभगढ़ से गिरफ्तार किया गया था। उसे जेवर कोर्ट से जमानत मिली हुई है।
ग्रेटर नोएडा के घर के बाहर सिक्योरिटी
पाकिस्तान से ग्रेटर नोएडा के रबूपुरा गांव आई सीमा हैदर देखते ही देखते सेलिब्रिटी बन गई। गांव के अलावा दूर-दराज के लोग सिर्फ उसे देखने के लिए आने लगे हैं। घर के बाहर मीडिया का भी दिन-रात जमावड़ा है। वह मीडिया से खुलकर बातें करने लगी थी।
सीमा ने भारत आने पर पहले ही दिन सोशल मीडिया पर अपना अकाउंट दोबारा ऑपरेट किया था। वह सचिन के साथ रील बनाकर शेयर करने लगी। हिंदू रीति-रिवाजों से पूजा करना, साफ हिंदी बोलना और बेबाकी से अपनी बातें कहना उसकी फितरत है। जानकारों की मानें तो इस तरह का ट्रेंड है, जिसे इमोशनल एक्टिविटी कह सकते हैं। इसके जरिए वह लोगों की सहानुभूति पाना चाहती है।
फिलहाल, सोमवार को सीमा के घर के बाहर पुलिस ने सिक्योरिटी लगा दी है। वहां भीड़ को हटा दिया गया है। सचिन के परिवार ने भी गेट बंद कर लिए हैं। वह किसी से मुलाकात नहीं कर रहे हैं।
एक हफ्ते के टूर में सीमा ने सचिन के साथ बनाए 100 से ज्यादा वीडियो
इंस्टाग्राम पर सीमा हैदर का अकाउंट है। इस पर करीब 39 हजार फॉलोअर्स हैं। सीमा ने पहला वीडियो 7 फरवरी 2022 को जुबिन नौटियाल के बैकग्राउंड म्यूजिक का अपलोड किया था। इसके बाद सीमा ने बॉयफ्रेंड सचिन का पहली बार फोटो 15 फरवरी 2022 को अपलोड किया।
इंस्टाग्राम पर सीमा के साथ सचिन की पहली रील 11 मार्च 2023 को अपलोड हुई। माना जा रहा है कि काठमांडू में सीमा और सचिन जब पहली बार मिले थे, यह रील तभी शूट की गई थी।
11 मार्च से 29 मार्च तक सीमा ने सचिन के साथ 100 से ज्यादा वीडियो इंस्टाग्राम पर डाले थे। 29 मार्च 2023 को अपलोड एक वीडियो में सचिन, सीमा की मांग भरता नजर आ रहा है। जैसा कि दोनों पहले भी जांच एजेंसियों को बता चुके हैं कि वे नेपाल के पशुपति नाथ मंदिर में शादी कर चुके हैं।
हालांकि इस शादी को अभी कानूनी रूप से मान्यता नहीं मिल पाई है। जांच एजेंसियां ऐसा भी मान रही हैं कि वीडियो अपलोड करने का सीमा का मकसद इस बात को पुख्ता करना भी हो सकता है कि वो सच में मोहब्बत करती है और काठमांडू में रहने की सारी बातें सही बोल रही है।
सीमा से इन सवालों के जवाब चाहती है ATS (जैसा एटीएस सूत्र ने भास्कर रिपोर्टर को बताया)
पाकिस्तान के एक स्थानीय संगठन ने दी थी धमकी
इससे पहले पाकिस्तान के एक स्थानीय संगठन का वीडियो सामने आया था। इसमें वो लोग सीमा को बच्चों सहित पाकिस्तान भेजने के लिए भारत को धमका कह रहे हैं। वो लोग हाथ में बंदूक और बम लेकर सड़क के किनारे बैठे हुए दिख रहे थे।
बंदूक दिखाते हुए वो लोग कह रहे थे कि अगर हमारे देश की महिला को वापस नहीं भेजा, तो अंजाम बहुत बुरा होगा। उन्होंने हमले की धमकी भी दी थी। 
सीमा बोली- आई एम वाइफ ऑफ सचिन
वहीं सीमा हैदर ने एक टीवी चैनल पर अपने पहले पति गुलाम हैदर को सोमवार को तलाक दे दिया है। गुलाम के आरोपों का जवाब देते हुए सीमा ने कहा कि “आई एम वाइफ ऑफ सचिन”। मेरा तुमसे अब कोई मतलब नहीं है।
तुमको इस बात की जलन है कि मैंने तुमको छोड़ दिया है। वहीं सीमा के पहले पति गुलाम का कहना है, ''मेरे बच्चे अभी नाबालिग हैं। उनको जबरन हिंदू बनाया जा रहा है। जिस तरह से सीमा भारत में घुसी है, भारत सरकार को तुरंत उसको गिरफ्तार कर लेना चाहिए, लेकिन वो ऐसा नहीं कर रहे हैं।''
गौ रक्षा हिंदू दल ने दिया था 72 घंटे का अल्टीमेटम
इधर, गौ रक्षा हिंदू दल के राष्ट्रीय अध्यक्ष वेद नागर ने रविवार को सीमा को लेकर सरकार को 72 घंटे का अल्टीमेटम दिया। नागर ने कहा-सरकार सीमा हैदर को देश से बाहर कर दें, वरना बड़ा आंदोलन किया जाएगा। सीमा कोई साधारण महिला नहीं है, यह पाकिस्तान की जासूस है। वह देश के लिए बहुत बड़ा खतरा भी साबित हो सकती है।
वहीं, अयोध्या स्थित प्रसिद्ध हनुमानगढ़ी मंदिर के महंत राजू दास ने कहा- सीमा हैदर का हवाला देकर डाकुओं ने सिंध में हिंदुओं और मंदिरों पर रॉकेट लॉन्चर दागे हैं। 30 हिंदू बंधक बनाए जाने की घटना दुर्भाग्यपूर्ण है। हम इसकी निंदा करते हैं। हम भारत सरकार से मांग करते हैं कि जल्द ही वहां के हिंदुओं की चिंता करे, नहीं तो हिंदुस्तान में रहने वाले मुसलमानों के लिए भी ठीक नहीं होगा, जिसकी जिम्मेदार यहां की सरकार होगी।
खबर में पोल लगा है। आप इसमें हिस्सा ले सकते हैं...
किस आधार पर बढ़ाई जाएंगी धाराएं, इसे समझें
यह भी पढ़ें...
1- IB ने SSB से पूछा– कैसे बॉर्डर क्रॉस हुई सीमा: काठमांडू जा रही जांच टीम
सचिन के प्यार में पाकिस्तान से भारत आई सीमा गुलाम हैदर के मामले में IB ने SSB से रिपोर्ट मांग ली है। दरअसल, सीमा बिहार के सीतामढ़ी बॉर्डर को क्रॉस करके नेपाल से भारत आई थी। इस बॉर्डर की सुरक्षा में SSB तैनात है। IB ने पूछा है कि जब सीमा और उसके 4 बच्चों पर टूरिस्ट वीजा नेपाल का था तो वो बॉर्डर क्रॉस करके भारत में कैसे घुस गई? (पूरी खबर पढ़ें)
2- यूपी ATS की हिरासत में सीमा हैदर: चाचा और भाई पाकिस्तानी सेना में, सीक्रेट लोकेशन पर पूछताछ; घर की सुरक्षा बढ़ाई गई
पाकिस्तानी सीमा हैदर और सचिन की लव स्टोरी में जासूसी का एंगल आ गया है। सीमा को सोमवार को एटीएस ने ग्रेटर नोएडा स्थित उसके घर से हिरासत में ले लिया है। ATS सीमा के साथ ही उसके चार बच्चों और सचिन को भी अपने साथ ले गई है। किसी सीक्रेट लोकेशन पर सीमा से पूछताछ की जा रही है। पूरी खबर यहां पढ़ें